jkorsvik/nowiki_second_scrape_merged huggingface dataset:
Callidiopis

Callidiopis er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Middelsstore, avlange, blanke, brunlige eller brunsvarte trebukker.  Antennene er noe lengre enn kroppen. Pronotum er rundet, dekkvingene jevnbrede. Lårene er klubbeformede, leggene ganske tynne.


== Utbredelse ==
Slekten er naturlig utbredt i Australia, innført til New Zealand.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Callidiopini Lacordaire, 1869
Slekten Callidiopis Lacordaire, 1869
Callidiopis mutica Lacordaire, 1869
Callidiopis praecox (Erichson, 1842)
Callidiopis scutellaris (Fabricius, 1801)


== Kilder ==
Liste over slektene
Katalog med utbredelsesdata, europeiske, afrikanske og asiatiske arter Arkivert 14. august 2018 hos Wayback Machine.


== Eksterne lenker ==
(en) Callidiopis i Encyclopedia of Life 
(en) Callidiopis i Global Biodiversity Information Facility 
(en) Kategori:Callidiopis – bilder, video eller lyd på Wikimedia Commons 
Callidiopis – detaljert informasjon på Wikispecies
Zosterius

Zosterius er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Små til middelsstore (6,5- 13 millimeter), avlange, mørke trebukker med litt matt, grønnlig metallisk glans. Antennene er omtren så lange som kroppen. Pronotum har rundede sider med en liten knekk på midten, og er lengre enn bredt. Dekkvingene er jevnbrede, rundede i spissen, kraftig punkterte med en gulaktig lengdestripe. Beina er slanke med litt klubbeformede lår.


== Levevis ==
Larvene lever i død ved av mange ulike treslag. De voksne billene ser ut til å være aktive både natt og dag.


== Utbredelse ==
Slekten er utbredt i Sør-Afrika, Swaziland og Zimbabwe.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Cleomenini Lacordaire, 1869
Slekten Zosterius Thomson, 1864
Zosterius laetus Thomson, 1864
Zosterius tsitsikamma Bjørnstad, 2015


== Kilder ==
Bjørnstad, A. (2015) Studies in Afrotropical Cleomenini (Coleoptera, Cerambycidae, Cerambycinae). VII. Revision of the genus Zosterius Thomson, 1864 with description of a new species. Norwegian Journal of Entomology 62: 57-64.
Katalog med utbredelsesdata Arkivert 20. august 2018 hos Wayback Machine.


== Eksterne lenker ==
Bildegalleri
(en) Zosterius i Encyclopedia of Life 
(en) Zosterius i Global Biodiversity Information Facility 
Zosterius – detaljert informasjon på Wikispecies 
(en) Cleomenini – kategori av bilder, video eller lyd på Commons
Mombasius

Mombasius er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Middelsstore, slanke, mørke trebukker. Pronotum har gjerne grønnlig, metallisk glans, dekkvingene purpurfarget. Antennene er lengre enn kroppen hos hannen, hos hunnen er de omtrent så lange som kroppen med de ytterste leddene utvidete. Pronotum har rundede sider, dekkvingene er nesten parallellsidige. Beina er nokså lange, lårene på bakbeina sterkt klubbeformede.


== Utbredelse ==
Slekten er utbredt i det østlige og sørlige Afrika.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Compsocerini eller Callichromatini
Slekten Mombasius Bates, 1879
Mombasius aeneipes Aurivillius, 1913
Mombasius frontalis Bates, 1879
Mombasius gracilentus Kolbe, 1894


== Kilder ==
Katalog med utbredelsesdata Arkivert 5. desember 2013 hos Wayback Machine.
BioLib - Compsocerini 


== Eksterne lenker ==
Bildegalleri
(en) Mombasius i Encyclopedia of Life 
(en) Mombasius i Global Biodiversity Information Facility 
Mombasius – detaljert informasjon på Wikispecies 
(en) Compsocerini – kategori av bilder, video eller lyd på Commons
Jan Stefan Bengtsson

Jan Stefan Bengtsson (født 4. januar 1960 i Stockholm) er en svensk organist og forlagsmann.
Bengtsson tok svensk organisteksamen i 1979, og norsk organist- og kantoreksamen i 1984. Han begynte å arbeide som organist i Den norske kirke i 1980, fra 1985 i Stavanger. Han tok pedagogisk eksamen ved Universitetet i Stavanger i 1986, og var senere rektor ved Sagevik Yamaha musikkskole og undervisningsinspektør ved Finnøy kommunale kulturskole.Bengtsson etablerte Cantando musikkforlag i 1986 der han fortsatt er forlagssjef. Cantando ble kjøpt opp av Vigmostad & Bjørke i 2008. Bengtsson er også forlagssjef i Eide forlag som også er en del av Vigmostad & Bjørke. Han er medlem av juryen for Edvardprisen som deles ut av TONO. Bengtsson er per 2017 nestleder i foreningen Musikkforleggerne.


== Referanser ==
Nvidia Optimus

Nvidia Optimus er en teknologi for GPU svitsjing som er skapt av Nvidia. Avhengig av ressursmengden som genereres av klientapplikasjonene, vil den sømløst kunne svitsje mellom to grafikkadaptere i et datasystem for å sørge for enten maksimal ytelse eller minimalisere bruken av  elektrisk strøm fra grafisk maskinvare.
Vanligvis inkluderer plattformen integrerte grafikkprosessorer fra Intel og en høytytelses grafikkprosessor fra Nvidia. Optimus sparer batteriets levetid ved å automatisk svitsje fra grafikkprosessoren når den ikke behøves og svitsje til grafikkprosessoren når den behøves igjen. Teknologien har hovedsakelig mobile datamakiner som målgruppe, slik som nettbrett.


== Referanser ==
Logisk volumhåndtering

Logisk volumhåndtering er en metode innenfor datalagring som allokerer plass til utstyr for masselagring som er mer fleksibelt enn konvensjonell partisjonering. En volumhåndterer kan slå sammen, foreta striping eller på annen måte kombinere partisjoner eller blokkutstyr til større virtuelle volumer som administratorer kan justere størrelsen på eller flytte, uten å avbryte systemets bruk.
Volumhåndtering er en av mange former for lagringsvirtualisering, og dens implementasjon finner sted i utstyrsdriverstakken til et operativsystem i motsetning til et lagringsutstyr innenfor et datanett.


== Eksterne lenker ==
A video article on how to create LVMs in Linux Arkivert 3. august 2009 hos Wayback Machine.
Thietmar

Thietmar kan sikte til

Thietmar av Praha
Thietmar av Merseburg
Keiser Jingzong av Liao

Keiser Jingzong av Liao (født 1. september 948, død 13. oktober 982), personlig navn Yelü Xian, stilnavn: Xianning, var den femte keiser av det khitanledede Liao-dynastiet.


== Liv og virke ==


=== Keiser ===
Yelü Xian overtok etter keiser Muzong i 969 etter at denne ble myrdet av sine tjenere under en jakttur. Han hadde støtte fra både de khirtanske og de han-kinesiske herskereliter.


=== Sinisering, effektivisering ===
Keiser Jingzong skulle bidra på flere viktige måter til Liao-dynastiet. Han tok inn han-kinesiske embedsmenn i sin regjering, ikke minst ved å utnevne en av dem til minister for sørlige anliggender og til gertug av Qin.
Dette var med på å gjøre regjeringsapparatet mer effektivt og smidig og bidro til å fremskynde overgangen innen det khitanske samfunn til et føydalsystem. Han slo ned på korropsjon innen regjeringen og avsatte de som tok imot bestikkelser eller var inkompetente. Keiser Jingzong var også positivt mottakelig overfor kritikk. Han innstilte jaktpartier etter at en embedsmann påpekte sammenhengen mellom jakt og keiser Muzongs død.


=== Krig mot Song ===
Keiser Jingzong begynte også å planlegge krig mot dynastiets sørlige naboer.
Keiser Jingzongs første konflikt med Det nordlige Song-dynasti kom i forbindelse med Song-invasjonen av Det nordlige Han-dynasti. Imidlertid ble de styrker som Liao sendte som forsterkninger knust av en Song-hær, og Song ødela senere Det nordige Han. Song-hæren fulgte opp sin seier med et angrep på Beijing, som var Liao-dynastiets sørlige hovedstad, og den gang het Nanjing («den sørlige hovedstad»). Men dmnne gang klarte Liao-styrkene å ettertrykkelig beseire Song-hæren. og deres keiser Taizong av Song flyktet fra slagmarken.
Flere slag skulle følge, og noen avgjørelse mellom Liao- og Song-dynastiene ble det ikke noe av.
Den 13. oktober 982 døde keiser Jingzong på hjemvei fra en jaktutflukt.


== Referanser ==


== Litteratur ==
Toqto'a;  m.fl. (1344). Liao Shi (遼史) (kinesisk). 
Twitchett, Denis C.; Tietze, Klaus-Peter (1994). «The Liao».  I Twichett, Denis C. The Cambridge History of China Volume 6, Alien Regimes and Border States, 907—1368. Cambridge University Press. s. 43–153. ISBN 0521243319.
Erik Mørstad

Erik Overaa Mørstad (født 1950) er en norsk kunsthistoriker. Mørstad er utdannet mag.art. og dr.philos. i kunsthistorie ved Universitetet i Oslo. Hans spesialområder er norsk og europeisk billedkunst og skjønnlitteratur fra 1870 og frem til samtidskunsten, samt praktisk leksikografi.  Mørstad var engasjert som kunstanmelder i Arbeiderbladet i første halvdel av 1980-årene. Han har arbeidet ved Munchmuseet og Vigeland-museet, samt ved Statens lærerhøgskole i forming, Oslo. Fra 1987 har Mørstad vært ansatt ved Universitetet i Oslo.


== Bibliografi ==
Utvalg:

2016 Edvard Munch: Formative år 1874-1892. Norske og franske impulser. Universitetet i Oslo
2006 Edvard Munch. An Anthology (ed.). Oslo, Unipub
1996 Malerileksikon. Oslo, Ad Notam Gyldendal
1992 Skulpturleksikon. Oslo, Ad Notam Gyldendal


== Referanser ==


== Eksterne lenker ==
Erik Mørstads publikasjoner
Schizopleurus

Schizopleurus er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.


== Utseende ==
Deilini er middelsstore, langstrakte trebukker, ofte mørke med en blyaktig glans. Antennene er kortere enn kroppen.
Pronotum er omtrent så langt som bredt.
Lårene er litt klubbeformede.


== Levevis ==
Larvene lever i død ved, mest av løvtrær.


== Utbredelse ==
Arten lever i Queensland, Australia.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Deilini Fairmaire, 1864
Slekten Schizopleurus Lacordaire, 1869
Schizopleurus balteatus Lacordaire, 1869


== Kilder ==
Liste over slektene
Katalog med utbredelsesdata, europeiske, afrikanske og asiatiske arter Arkivert 13. oktober 2016 hos Wayback Machine.


== Eksterne lenker ==
(en) Schizopleurus i Global Biodiversity Information Facility
Eburodacrystola

Eburodacrystola er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.


== Utseende ==
Middelsstore, slanke og spinkle trebukker. De fleste er lyst brunlige på farge med to par lyse (hvite til gule) lengdeflekker på dekkvingene, disse har en smal, mørk rand. Antennene er tynne og lengre enn kroppen. Pronotum er så bredt som eller litt smalere enn dekkvingene, med en liten tann midt på hver side og tre knøler på ryggen, en smal midtknøl og to nyreformede på sidene foran.


== Levevis ==
Larvene lever i død ved, mest av løvtrær.


== Utbredelse ==
Arten lever i Bolivia og det østlige Brasil.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Eburiini Blanchard, 1845
Slekten Eburodacrystola Melzer, 1928
Eburodacrystola pickeli Melzer, 1928


== Kilder ==
Liste over slektene
Katalog med utbredelsesdata Arkivert 16. september 2018 hos Wayback Machine.


== Eksterne lenker ==
Bildegalleri Arkivert 22. mars 2016 hos Wayback Machine.
(en) Eburodacrystola i Encyclopedia of Life 
(en) Eburodacrystola i Global Biodiversity Information Facility 
Eburodacrystola – detaljert informasjon på Wikispecies 
(en) Eburia – kategori av bilder, video eller lyd på Commons
Meryeurus

Meryeurus er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.


== Utseende ==
En middelsstor, slank, brunrød trebukk. Antennene er tynne og noe lengre enn kroppen. Pronotum er tønneformet, lengre enn bredt, dekkvingene er jevnbrede, avrundet i spissen. Beina har litt klubbeformede lår.


== Levevis ==
Larvene lever i død ved, mest av løvtrær.


== Utbredelse ==
Slekten er kjent fra Brasil og Bolivia.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Ectenessini Martins & Galileo, 1998
Slekten Meryeurus Martins & Galileo, 1998
Meryeurus servillei Martins & Galileo, 1998


== Kilder ==
Liste over slektene
Katalog med utbredelsesdata Arkivert 1. august 2017 hos Wayback Machine.


== Eksterne lenker ==
Bildegalleri Arkivert 24. april 2014 hos Wayback Machine.
(en) Meryeurus i Encyclopedia of Life 
(en) Meryeurus i Global Biodiversity Information Facility 
Meryeurus – detaljert informasjon på Wikispecies 
(en) Ectenessini – kategori av bilder, video eller lyd på Commons
Fritz Rasp

Fritz Rasp, født 13. mai 1891 i Bayreuth, død 30. november 1976 i Gräfelfing, Bayern, var en tysk skuespiller. Rasp spilte ofte skurkeroller og medvirket i over 100 filmer fra 1910-tallet fram till 1976. Han opptrådte også på scenen samt i radioteater.


== Referanser ==


== Eksterne lenker ==
(en) Fritz Rasp på Internet Movie Database 
(sv) Fritz Rasp i Svensk Filmdatabas 
(da) Fritz Rasp på Filmdatabasen 
(da) Fritz Rasp på Scope 
(fr) Fritz Rasp på Allociné 
(en) Fritz Rasp på AllMovie 
(en) Fritz Rasp hos The Movie Database
Charles Roka

Charles Antal Roka (født 1912, død 1999), opprinnelig Károly Róka, var en ungarsk-norsk maler, mest kjent for sine malerier av sigøynerkvinner. Reproduksjoner av disse bildene var vanlige i mange hjem i Norge på 1970-tallet. Rokas kunst regnes ofte som kitsch
Roka tok sin utdannelse ved kunstakademiet i Budapest, og flyttet til Norge i 1936. Her tok han et år ved kunstakademiet i Oslo. Roka bosatte seg på Høvik i Bærum.


== Referanser ==


== Kilder ==
(no) Charles Roka i Store norske leksikon
Battle of Bergen

Battle of Bergen – The Real Homecoming var en boksekamp mellom Cecilia Brækhus fra Norge og Érica Farías fra Argentina. Den ble arrangert 9. juni 2017 på Bergenhus festning.
Kampen var Brækhus' tredje boksekamp på norsk jord etter opphevelsen av lov om forbud mot profesjonell boksing og endringen av knockoutloven, og den første i Brækhus' hjemby Bergen.


== Program ==
Før kampen mellom Brækhus og Farías, ble det avholdt fire andre proffkamper:
 Kevin Melhus (NOR) vs.  Tobias Alexandersson (SWE)
 Simen Nysæter (NOR) vs.  Miklós Kovács (HUN)
 Joanna Ekedahl (SWE) vs.  Nikolett Papp (HUN)
 Valgerður Guðsteinsdóttir (ISL) vs.  Marianna Gulyás (HUN)
 Cecilia Brækhus (NOR) vs.  Érica Farías (ARG)


== Se også ==
The Homecoming
The Nordic Rumble


== Referanser ==


== Eksterne lenker ==
Battle of Bergen hos BergenLive.no
Battle of Bergen hos Viasat 4
Jean E. Sammet

Jean E. Sammet (født 23. mars 1928, død 20. mai 2017) var en amerikansk informatiker som utviklet programmeringsspråket FORMAC i 1962. I tillegg var hun med på å utvikle programmeringsspråket COBOL. Hun mottok en bachelorgrad i matematikk fra Mount Holyoke College i 1948 og en mastergrad i matematikk fra University of Illinois at Urbana-Champaign året etter, i 1949. I 1978 ble hun tildelt en æresgrad, D.Sc., fra Mount Holyoke College.Sammet var i løpet av sin arbeidskarriere innom blant annet Sperry Gyroscope, Sylvania Electric Products, hvor hun var medlem av den opprinnelige COBOL-gruppen, IBM hvor hun utviklet FORMAC og Federal Systems Division.I samarbeid med fem andre programmerere utviklet Sammet i 1959 mye av designet til programmeringsspråket Cobol. Designet ble utviklet over en periode på ca. to uker, og lagt fram som et forslag for Sylvanias statlige kunder.Sammet var også et aktivt medlem av Association for Computing Machinery og var organisasjonens første kvinnelige president i perioden 1974 til 1976.


== Referanser ==


== Eksterne lenker ==
«Jean Sammet». California State Polytechnic University, Pomona. Arkivert fra originalen 20. september 2006. Besøkt 13. januar 2007.  Arkivert 20. september 2006 hos Wayback Machine.
Biography of Jean Sammet — History of Programming Languages website, Murdoch University.  History of Programming Languages records [1] at Charles Babbage Institute.
Sammet's participation in UNIVAC conference, Charles Babbage Institute, University of Minnesota.
Jean Sammet biography from the Computer History Museum
Ionathan X. Uranus

Ionathan X. Uranus (født Marcel Avramescu, 17. januar 1909 i București, død 30. august 1984) var en rumensk kabbalistisk og surrealistisk forfatter. Han brukte over femti pseudonymer: Mark Abrams, Ierusalim X Unicornus, Ştefan Adam, Adrian Omu m.fl. Han ble påvirket av Tristan Tzara og René Guénon.Avramescu, som var jødisk, konverterte til ortodoksi i 1936, avsluttet sine teologistudier i 1946, og ble ordinert ortodoks prest i 1962 i Jimbolia (i Banat). Han gikk av med pensjon i 1976.


== Verk ==
Han utga ingen bøker mens han var i live. Etter hans død ble tre bøker utgitt: 

Calendarul incendiat
Comedia infraumană
În potriva veacului. Textele de avangardă (1926-1932) (red. Marina Macri og Dorin-Liviu Bîtfoi).Han publiserte i litteraturtidsskriftene Orizontul, Adam, Ulise, Zodiac, Viața literară, Contimporanul, Floarea de foc, Bilete de papagal, Radical m.fl. Sammen med Mircea Eliade var han redaktør av det kortlivde esoteriske tidsskriftet Memra.


== Referanser ==


== Litteratur ==
Ovid S. Crohmălniceanu, Literatura română între cele două războaie, Editura Minerva, 1972
Marian Victor Buciu, Panorama literaturii române in secolul XX. II Proza, Scrisul Românesc, 2003
Antologie a literaturii de avangardă (red. Sașa Pană, 1969)
Marcel Tolcea, ”Nu am venit să fac, ci sunt chemat să fiu”, De la Marcel Avramescu, la Părintele Mihail Avramescu. Repere ale unei biografii spirituale, Trivium – revistă de gândire simbolică”, nr. 3 (12), 2012
Tina Gylling Mortensen

Tina Gylling Mortensen (født 21. juli 1956) er en dansk skuespiller, utdannet ved Statens Teaterskole i Danmark i 1979. Hun var med til å stifte Mammuteatret i 1983 og har medvirket i en rekke danske filmer. I 2008 mottok hun Lauritzen-prisen.
Tina i Gylling Mortensen er gift med skuespiller, instruktør og dramatiker Claus Flygare.


== Referanser ==


== Eksterne lenker ==
(en) Tina Gylling Mortensen på Internet Movie Database 
(sv) Tina Gylling Mortensen i Svensk Filmdatabas 
(da) Tina Gylling Mortensen på Filmdatabasen 
(da) Tina Gylling Mortensen på danskefilm.dk 
(da) Tina Gylling Mortensen på danskfilmogtv.dk 
(da) Tina Gylling Mortensen på Scope 
(fr) Tina Gylling Mortensen på Allociné 
(en) Tina Gylling Mortensen på AllMovie 
(en) Tina Gylling Mortensen på AllMovie 
(en) Tina Gylling Mortensen hos The Movie Database
Nisaetus

Nisaetus (skoghaukørner, skogørner) er en slekt i haukefamilien (Accipitridae) som består av ti eller elleve arter med hovedsakelig tropiske skoghaukørner av middels størrelse. De fleste artene er lever i Asia, inkludert Australasia. Slekten er én av ti slekter i underfamilien Aquilinae, som består av sanne ørner.


== Taksonomi ==
Artene i denne gruppen ble tidligere regnet til slekten Spizaetus (haukørner i den nye verden), men nye molekylære studier viste at skoghaukørnene i den gamle verden var nærmere beslektet med arter i slekten Ictinaetus enn haukørnene. Spizaetus var derfor parafyletisk. De asiatiske skog(hauk)ørnene ble derfor plassert i en slekt for seg selv. En nyere studie, publisert i det velrenommerte vitenskapelige tidsskriftet Zootaxa den 9. januar 2017, støtter dette. I den finner også forskerne molekylær støtte for fem større klader i Aquilinae. Forskerne nevner også, at betegnelsen haukørner bare bør brukes om artene i slektene Nisaetus og Spizaetus.


=== Inndeling ===
Inndelingen følger HBW Alive og er i henhold til Thiollay (2017). Norske navn på artene følger Norsk navnekomité for fugl og er i henhold til Syvertsen et al. (2008). N. limnaeetus mangler norsk navn og er usikker som selvstendig art. Antallet arter kan derfor være ti. Mange, blant annet HBW Alive, regner nemlig N. limnaeetus som en underart til N. cirrhatus. Avibase regner imidlertid begge disse og N. floris til et artskompleks under det vitenskapelige navnet N. cirrhatus, men altså under beskrivelsen Changeable Hawk-Eagle, som ifølge HBW Alive er synonym med N. limnaeetus som underart til N. cirrhatus (der nominatformen har et ganske annet navn - Crested Hawk-eagle eller topp-/kronehaukørn).

Accipitridae, haukefamilien
Aquilinae, (sanne ørner)
Nisaetus, (skoghaukørner)
N. nipalensis, fjellskogørn
N. kelaarti, keralaskogørn
N. bartelsi, javaskogørn
N. nanus, dvergskogørn
N. alboniger, malayskogørn
N. lanceolatus, sulawesiskogørn
N.  philippensis, filippinerskogørn
N. pinskeri, mindanaoskogørn
N. cirrhatus, vekselskogørn
N. limnaeetus, <mangler norsk navn> (a)
N. floris, floresskogørn


== Referanser ==


== Eksterne lenker ==
(en) Nisaetus i Encyclopedia of Life 
(en) Nisaetus i Global Biodiversity Information Facility 
(no) Nisaetus hos Artsdatabanken 
(en) Nisaetus hos ITIS 
(en) Nisaetus hos NCBI 
(en) Kategori:Nisaetus – bilder, video eller lyd på Wikimedia Commons 
(en) Nisaetus – galleri av bilder, video eller lyd på Wikimedia Commons 
Nisaetus – detaljert informasjon på Wikispecies